**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE SAVIVALDYBĖS BIUDŽETINĖMS ĮSTAIGOMS“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant Klaipėdos miesto savivaldybės biudžetinėms įstaigoms perduoti valdyti, naudoti ir disponuoti patikėjimo teise savivaldybei priklausantį turtą.

**2. Projekto rengimo priežastys ir kuo remiantis parengtas sprendimo projektas.**

Klaipėdos lopšelis-darželis „Aušrinė“ patikėjimo teise valdo savivaldybei priklausančius pastatus Strėvos g. 9, Klaipėdoje. Įgyvendinant Baltijos pr. ir Minijos g. rekonstrukcijos projektą buvo nutiestas Baltijos pr. tęsinys, dėl ko lopšelis-darželis „Aušrinė“ negali vykdyti savo veiklos nurodytuose pastatuose. Lopšelio-darželio „Aušrinė“ veikla turi būti perkelta į kitas patalpas. Darželį numatyta perkelti į naujai pastatytą priestatą prie Lopšelio-darželio „Puriena“.

Klaipėdos miesto savivaldybės administracijos direktoriaus 2015-08-21 įsakymu Nr. AD1-2447 patvirtintas Klaipėdos lopšelio-darželio „Aušrinė“ veiklos organizavimo 2015-2016 mokslo metais priemonių planas, kuriame viena iš priemonių yra pastatų Strėvos g. 9 perdavimas savivaldybės administracijai. Taip pat nurodytame priemonių plane nurodyta, kad Lopšeliui-darželiui „Aušrinė“ 2015-2016 mokslo metams valdyti patikėjimo teise laikinai perduodama dalis Klaipėdos Vydūno gimnazijos patalpų.

Klaipėdos miesto savivaldybės administracija nupirko ilgalaikį ir trumpalaikį turtą, kuris įrengtas Klaipėdos centriniame stadione. Šis turtas turi būti perduotas biudžetinei įstaigai Klaipėdos kūno kultūros ir rekreacijos centrui.

mokyklai.

**3. Kokių rezultatų laukiama.**

Perdavus nurodytą turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Klaipėdos miesto savivaldybės administracijos direktoriaus 2015-08-21 įsakymas Nr. AD1-2447.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

Turto skyriaus vedėjas Edvardas Simokaitis